Publication: Magyar Közlöny
Issue: MK-2004-34 (Year: 2004, Number: 34)
Era: 2004-2010
Section: vagy szociális jogot szolgáló jogszabályok alkotmányosságának minõsítésére.” [28/1994. (V. 20.) AB határozat.
Paragraph Index: 422

(2) bekezdése sérti az Alkotmány 2. § (1) bekezdésében foglalt jogállamiság szerves részét képezõ jogbiztonság követelményét, ezért a testület megállapította e rendelkezések alkotmányellenességét. Az ennek megalapozására felhozott fenti érvek számomra elfogadhatatlanok és (például az önkormányzati mûködés — mûködésképtelenség „tesztjéhez” viszonyítva) következetlennek is tûnnek. Kiemelem továbbá, hogy az Alkotmánybíróság mind ez ideig általában azt az álláspontot képviselte, hogy az Alkotmány 2. § (1) bekezdésének sérelme önmagában és egyedül nem elegendõ az alkotmányellenesség megállapításához. Ezúttal ettõl a követke- 2004/34. szám zetesen képviselt álláspontjától is eltért, s mindössze egy hártyavékony indokra (a mûködés veszélyeztetettségére, kiszámíthatatlanságára, a hatósági munka folyamatos vitelének megszakadására) hivatkozva védett meg egy irányítás és felügyelet alá tartozó, Alkotmány szintjére fel nem emelt szervet. Ezzel ugyanakkor — nézetem szerint — Alkotmányban szabályozott jogkörû irányító és felügyeletet ellátó szervek (Országgyûlés, Kormány, Pénzügyminisztérium) feladatellátását korlátozta, ami által pedig feladni látszik azt az eddig következetesen vállalt elvet is, amely szerint szûken értelmezi hatáskörét államszervezeti kérdések megítélésekor.

Source: https://magyarkozlony.hu/hivatalos-lapok/a77608bcdbdc31dc0a47287f48e1391d3f76ce4b/dokumentumok/0d4a0dd9b220d44e55e061097babeeb13a4a569f/letoltes